ABA Liga

A **ABA Liga**, tamén coñecida como a **Liga do Adriático** e por motivos de patrocinio **AdmiralBet ABA Liga**, é unha competición de baloncesto profesional de máximo nivel na que xogan equipos de Bosnia e Hercegovina, Croacia, Eslovenia, Macedonia do Norte, Montenegro e Serbia, todas elas repúblicas da antiga República Federal Socialista de Iugoslavia. No pasado teñen participado tamén clubs de Bulgaria, Hungría, Israel e a República Checa. A ABA Liga convive coas competicións nacionais de cada país (1. A SKL, HT Premijer liga, Košarkaška liga Srbije, Makedonska prva liga, Prva A Liga, Super liga BiH). Todos os equipos da competición únense ás súas respectivas ligas a finais da primavera, cando a tempada regular e os play offs da ABA rematan.

A Liga é un proxecto privado. Foi fundada en 2001 e dirixida até 2015 pola compañía eslovena Sidro baixo a Adriatic Basketball Association (do inglés: *Asociación de Baloncesto do Adriático*, ABA). Desde 2015 a organizadora da competición é ABA League JTD, unha asociación para a organización de actividades deportivas con sede en Zagreb, Croacia. A ABA é membro de pleno dereito da Unión de Ligas Europeas de Baloncesto (ULEB), así como membro con dereito a voto no corpo directivo da Euroliga.

## Historia 
En varios momentos ao longo de mediados e finais da década de 1990, nos anos posteriores á ruptura da República Federal Socialista de Iugoslavia e as guerras iugoslavas, diferentes administradores de baloncesto dos novos estados balcánicos independentes discutiron informalmente a idea de volver a montar unha competición de baloncesto conxunta para cubrir o baleiro deixado pola disolución da antiga Liga Iugoslava de Baloncesto (YUBA), cuxa última temporada fora a de 1991–92.

Porén, non se tomaron medidas concretas antes da creación no verán de 2000 da Euroleague Basketball Company baixo o liderado de Jordi Bertomeu, que se enfrontou de inmediato a FIBA ​​Europa, e que despois levou a un importante conxunto dos principais clubs europeos á súa nova competición. A temporada 2000−01 abriu así unha división organizativa no baloncesto de clubs europeos. Durante esta división, os dirixentes de varios equipos balcánicos afiliados á ULEB que competían na nova Euroliga: KK Cibona, KK Olimpija e KK Budućnost, aumentaron os esforzos para a creación dunha rexional balcánica.

No plano das relacións públicas, a proposta encontrouse con fortes críticas. Aínda que moitos o consideraron un paso importante para o desenvolvemento do baloncesto de clubs na rexión dos Balcáns, moitos outros consideraron que non achegaba nada novo e que non pagaba a pena desmantelar tres ligas nacionais. Tamén houbo moitas reaccións negativas por parte dos círculos políticos, especialmente en Croacia, onde incluso as mesas de debate foron transmitidas pola televisión estatal croata. De feito, algunha xente no país vía a formación da liga como un intento político de restabelecer Iugoslavia. Pola súa banda, os organizadores da liga fixeron todo o posible para acougar ao público croata con declaracións como as de Radovan Lorbek no Slobodna Dalmacija en setembro de 2001:

Dez anos despois, nunha entrevista de 2011 para o xornal serbio Press, Roman Lisac explicou que a estratexia entre bastidores da liga durante as súas primeiras etapas era en realidade bastante diferente:

O 28 de setembro de 2001, botou a andar cun contrato de patrocinio de cinco anos coa empresa eslovena Sava Tires de Kranj, unha subsidiaria de Goodyear Tire and Rubber Company. O acordo tamén incluía os dereitos de nomeamento, polo que desde 2001 ata 2006, a competición foi coñecida como a Goodyear League.

## Competición 
Desde a temporada 2021−22, a liga comprende unha tempada regular de 26 partidos, onde os equipos xogan todos contra todos a dobre volta, xogando contra cada equipo na casa e fóra. Os dous primeiros clasificados acceden directamente ás semifinais da competición, mentres que os posto do terceiro ao sexto xogan unha eliminatorias ao mellor de tres xogos para decidir os outros dous semifinalistas. As semifinais tamén se disputan ao mellor de tres encontros, mentres que a final é ao mellor de cinco. En 2017 creouse a Segunda División da ABA Liga, de xieto que o último clasificado da competición descende de categoría, mentres que o penúltimo debe disputar un playoff de permanencia contra o segundo clasificado da Segunda División. Con todo, o equipo que disputa este playoff de permanencia non ter por que ser necesariamente o penúltimo, xa que hai unha regra que impide que na Primeira división haxa máis de cinco equipos do mesmo país.

## Equipos 
Os seguintes son os equipos que compiten na temporada 2022−23 da ABA Liga.

## Campións 
### Finais 
[miniatura|250px|Seareiros do [KK Partizan.]]

### Títulos por club 
### Títulos por país 
## Recoñecementos individuais 
#### MVP 
#### Máximo anotador 
## Todos os participantes 
Na seguinte liga aparecen todos os equipos que teñen participado na Liga do Adriático desde a súa formación no 2001 ata a actualidade. Os equipos que non disputan a competición actualmente están sinalados **en negra**. Dende a súa formación teñen participado 41 equipos de 10 países na Liga.

## Notas 
## Véxase tamén 
### Ligazóns externas 
* Web oficial da Liga do Adriático
* A Liga do Adriático en Eurobasket